இணையதள சேவைகள் மூலமாக பொருள்களை வாங்குவதையும் விற்பதையும் ​'​இ-காமர்ஸ்​'​ அல்லது​ 'மின் வணிகம்​'​ என அழைக்கிறோம். குண்டூசி தொடங்கி ராக்கெட் செய்யத் தேவையான பொருள்கள் வரை அனைத்தையும் இன்று நாம் இணையம் மூலம் வாங்க முடியும். கால, இட தடங்கல்களைத் தாண்டி, உலகத்தின் எந்த மூலையில் இருந்​து​ எந்த பகுதிக்கும் பலதரப்பட்ட பொருள்களை மக்களுக்கு கொண்டுசேர்ப்பதுதான் இணையவணிகத்தின் பிளஸ். நம் வீட்டுக்கு அருகிலுள்ள கடைகளில் பொருள்கள் வாங்கிக்கொண்டிருந்த நம்மை, இன்டர்நெட் உலகச் சந்தையின் வாடிக்கையாளர்களாக மாற்றியிருக்கிறது.​ இன்று தென்காசியில் ஒரு கடைக்கோடியில் உட்கார்ந்துகொண்டு ஐரோப்பிய பொருள்களை வாங்கிவிடலாம், அதுதான் இ-காமர்ஸின் சக்தி! இவ்வாறு,​ மேற்கத்திய நாடுகளில் ஹாட் டாப்பிக்காக 20ஆம் நூற்றாண்டின் இறு​திகளில் ​திகழ்ந்த​ இ-காமர்ஸ் தளங்கள் இன்று உலகத்தின் வியாபார முறையையே புரட்டிப்போட்டுவிட்டன. இன்று அனைத்து துறைகளிலும் அதிவேக வளர்ச்சியை நோக்கிப் பயணிக்கும் இந்தியாவும் சீனாவும்தான் இத்தளங்களின் முக்கிய பயனாளிகள்.